О Б Я В Л Е Н И Е
 
Централно управление на “Български пощи” ЕАД, на основание т.1 от Правила за провеждане на търг и конкурс и за сключване на договори за продажба и наем с работници и служители (Приложение № 1 към чл.29, ал.2 от ППЗПП) и Заповед №РД-08-311/24.07.2026 г. на главния изпълнителен директор, обявява търг с тайно наддаване за отдаване под наем на обект: Помещения с обща площ 154 кв.м, находящи се на първия етаж на ОПС Монтана, с административен адрес: гр. Монтана, ул. „Любен Каравелов“ № 1, при граници: североизток – ул. „Стефан Караджа“, югоизток – ул. „Любен Каравелов“, северозапад – парцел XI, 738а в кв.121 и югозапад – парцел IX, 739а в кв. 121, за срок от 3 (три) години.
Начална тръжна наемна цена – 640 (шестстотин и четиридесет) евро, без ДДС
Стъпка на наддаване - в размер 10 на сто от началната цена, в случай, че търгът премине в явен.
Вид на търга - с тайно наддаване и вид на заседанието – открито.
Начин на плащане - цената се предлага в евро и се заплаща в евро, чрез банков превод по сметката на „Български пощи” ЕАД в ЦКБ АД, IBAN: BG67CECB9790 1042 9810 01, BIC: CECBBGSF.
Дата, място и час на провеждане на търга - на 14-ия (четиринадесетия) ден след датата на публикуване на обявлението за провеждане на търга, от 14.00 часа в сградата на ЦУ на “Български пощи” ЕАД, ул.“Акад.Стефан Младенов” № 1, бл.31,  р-н Студентски, гр.София.
В случай, че денят е неприсъствен, търгът да се проведе на първия присъствен ден.
Ред за закупуване на тръжната документация, размер и начин на плащане на нейната цена и място за получаване - закупува се от ЦУ на „Български пощи” ЕАД, ул. “Акад. Стефан Младенов” № 1, бл.31, като преди получаване, същата се заплаща по посочената банкова сметка.
Тръжна документация се закупува до деня, предхождащ датата на провеждане на търга.
Цена на тръжната документация – 25 (двадесет и пет) евро, без ДДС.
Размер на депозита - парична сума в размер на 50 на сто от началната тръжна месечна наемна цена, преведена по банковата сметка на “Български пощи” ЕАД в ЦКБ АД, без ДДС.
При подаване на заявлението за участие да се прилага оригинален платежен документ за внесен депозит, издаден от банката, чрез която е извършен преводът, с дата на внасяне, предхождаща датата за провеждане на търга.
Внесеният депозит не се олихвява.
Условия за оглед на обекта - след закупуване на тръжната документация и представяне на удостоверение за право на посещение и оглед, издадено от  директора на дирекция УИПСФ в ЦУ на “Български пощи” ЕАД. Огледът на обекта да се извършва по предварителна заявка всеки работен ден до деня, предхождащ датата за провеждане на търга;
Краен срок за приемане на заявленията за участие - до 13.30 часа в деня на търга, в служба „Деловодство” в сградата на ЦУ на „Български пощи” ЕАД, ул. “Акад. Стефан Младенов” № 1, бл.31, р-н Студентски, гр. София
Ден, място и час на повторно провеждане на търга - 14.00 часа в сградата на ЦУ на “Български пощи” ЕАД, ул.“Акад. Стефан Младенов” № 1, бл.31, р-н Студентски, гр. София на 7-мия (седмия) ден след датата на първоначалния търг при същите условия;
Специални изисквания към участниците - обектът на търга не се отдава за конкурентна дейност; за нощно заведение и за дейност на нерегистрирани по Закона за вероизповеданията религиозни общности и ЮЛ с нестопанска цел на такива общности.

